open-index/open-wikipedia-markdown huggingface dataset:
עיטם מדגסקרי

**עֵיטָם מַדַגַסְקַרִי** (שם מדעי: *Haliaeetus vociferoides*) הוא מין של עוף דורס מהסוג עיטם, האנדמי לאי מדגסקר ונתון בסכנת הכחדה חמורה.

## מאפיינים
זהו עיט בינוני בגודלו. אורכו 60–66 ס"מ ומוטת כנפיו 165–180 ס"מ. גופו בעל נוצות חומות-כהות עם ראש לבן וזנב לבן. המקור שחרחר והרגליים אפורות ובעלות קשקשים גדולים. הזכרים קטנים מהנקבות. משקלם 2.2-2.8 ק"ג בעוד שמשקל הנקבות 2.8-3.5 ק"ג. הוא קרוב למין עיטם קולני החי על באי בניגוד אליו הראש שלו איננו לבן מובהק אלא יותר חיוור.

עיטם זה מצוי בעיקר באזור החופים המערביים בבתי גידול שונים, מביצות עד יערות גשם. כמו רוב העיטמים הוא דייג מנוסה השולה דגים מהמים באמצעות טפריו הגדולים. הוא אוכל אותם על ענף על החוף. עיטם זה צד הן במים מתוקים והן במלוחים.

עיטם זה מצוי בסכנת הכחדה חמורה עקב הפגיעה ביערות הגשם, סחף הקרקע והפיכת הביצות בהן הוא נפוץ לשדות אורז. הוא גם עלול להיפגע מדיג-יתר אנושי הפוגע בזמינות מזונו. ע"פ סריקות שנעשו ב-1991 ו-1995 נצפו רק 222 פרטים בוגרים בטבע.

## קישורים חיצוניים

## הערות שוליים

קטגוריה:עיטם
קטגוריה:מדגסקר: עופות
קטגוריה:מדגסקר: בעלי חיים אנדמיים
עיט נחשים מדגסקרי

**עיט נחשים מדגסקרי** (שם מדעי: *Eutriorchis astur*) הוא מין של עוף דורס גדול החי רק באי מדגסקר ומצוי בסכנת הכחדה. זהו המין היחיד בסוגו.

זהו דורס בינוני בעל זנב ארוך וכנפיים מעוגלות העוזרות לו לעוף ביער הגשם הסבוך. הוא מזכיר בצורתו החיצונית נץ גדול כהה עם ציצה ומגיע לאורך 57–66 ס"מ ומוטת כנפיו 90–106 ס"מ. הנוצות אפורים כהים על הראש והגב והצוואר וחזה אפורים בהירים כשהבטן לבנה. הגוף מפוספס מעט בפסים דקים לאורך הבטן וכן לאורך החזה. הראש גדול ובעל מקור חזק וקצר, העיניים צהובות ומאחורי הראש ציצה גדולה אפורה. הזנב שחור עם מעט פסים לבנים והרגליים צהובות.

## אקולוגיה
עיט זה חי אך ורק בצפונה ובמזרחה של מדגסקר. הוא מצוי בעיקר ביערות הטרופיים ורק לעיתים נדירות עולה אל מעל 550 מ'. הוא דואה במהלך היום ומעופף לבדו ביער. כשהוא מחפש טרף הוא עשוי לשבת על ענף גבוה ולהשקיף על היצורים מתחתיו ואז לצלול במהירות ולהרוג אותם עם טפריו החזקים. הוא ניזון בעיקר מנחשים שונים, אך גם מלמורים, עטלפים, עכברים, עופות  אחרים, לטאות וצפרדעים.

עיט זה נחשב שנכחד כבר ב-1930 ואז הוא התגלה מחדש ב-1993. עם זאת הוא עדיין בסכנה גדולה מצד כריתת יערות וכן מהתרבות מאוד איטית ונמוכה. ככל הנראה חיים היום בטבע 250-1,000 פרטים בוגרים.

## ראו גם
* הפארק הלאומי מרוג'ג'י

## קישורים חיצוניים

## הערות שוליים

קטגוריה:טקסונים שתוארו בידי ריצ'רד באולדר שרפ
קטגוריה:עיטי-נחשים
קטגוריה:עופות יחידים בסוגם
קטגוריה:מדגסקר: עופות
קטגוריה:בעלי חיים שתוארו ב-1875
קטגוריה:עופות יערות הגשם של מדגסקר
דיית זנב-מספריים

**דיית זנב-מספריים** (שם מדעי: *Chelictinia riocourii*) היא מין עוף טורף בעל זנב מפוצל והמין היחיד בסוגה שבמשפחת הנציים. הדיה חיה באפריקה שמדרום לסהרה.

זהו עוף דורס קטן מאוד. אורכה של הדיה עד 30 ס"מ ומטת כנפיה עד 78 ס"מ. לדיה נוצות לבנות וזנב ארוך ומפוצל המזכיר צורת מספריים. צבע הראש, הגב העליון והכנפיים אפור-כחול והעיניים אדומות. מקורה קטן מאוד. 

היא חיה בקבוצות חברתיות גדולות החיות וישנות יחדיו על אותם ענפים, אך הציד מתרחש ביחידות. הדייה מחפשת חרקים קטנים או עכבישים ובעונת הרבייה גם מכרסמים ולטאות ומתנפלת עליהם מלמעלה. הקנים מוטלים בין שיחים קוצניים בהם הנקבה מטילה 4 ביצים בממוצע. 

הדייה חיה בטבע במדינות:בנין, בורקינה פאסו, קמרון, הרפובליקה המרכז אפריקאית, צ'אד, חוף השנהב, ג'יבוטי, אריתריאה, אתיופיה, גמביה, גאנה, קניה, ליבריה, מאלי, מאורטניה, ניז'ר, ניגריה, סנגל, סומליה, סודאן, טוגו ואוגנדה וכן ייתכן שהיא מגיעה לתימן. היא מצויה במגוון תנאי מחיה מיערות פתוחים שונים וסוואנות ועד לאזורים הרריים ואף למדבריות.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1822
קטגוריה:טקסונים שתוארו בידי לואי-פייר וייו
קטגוריה:דאות
קטגוריה:עופות יחידים בסוגם
קטגוריה:אריתריאה: עופות
זרון אפריקני

ממוזער|220px|זרון אפריקני בתעופה
**זֵרוֹן אפריקני** (שם מדעי: *Circus ranivorus*) הוא מין של דורס יום המצוי באפריקה ושייך לסוג זרון.

## מאפיינים
אורך הזרון האפריקני 44–49 ס"מ ומשקלו 382–590 גרם, כאשר הנקבות גדולות ב-30% מהזכרים. לזרון עיניים צהובות ונוצות חומות וכמו ששמו רומז גם "זר" של נוצות מסביב לצווארו בצבע חום כהה. הירכיים והבטן אדמוניים מעט והכנפיים הלבנות גדולות ובעלות שכמה עליונה חומה וקצוות שחורים. הרגליים גדולות ומכוסות בקשקשים צהובים גדולים. הם ציפורים קולניות בעונת הרבייה ובחיזור הזכר צריך להגיש לנקבות הגדולות פיסת מזון וכן מעוף מיוחד בשביל להתקרב אליה.

הוא חי בעיקר בדרום ודרום מזרח אפריקה מדרום סודאן לדרום אפריקה ונצפו בודדים עד לניגריה.

לעומת שאר מיני הזרונים הם חיים ביחד במשך כל השנה. הם מזדווגים במאי-יוני והקן נבנה בין ערוגות הסוף ולעיתים אף על המים. הם מטילים 2–4 ביצים אך הצאצאים יכולים לאכול אחד את השני.

הם טורפים שניזונים מיונקים קטנים כמו עכברי Rhabdomys וכן מצפרדעים, דגים ונבלות.

זרונים אלה זקוקים לשטחי ביצות עצומים כדי לשגשג. הם עלולים להיפגע מזיהום ביצות או מייבושן לצורכי חקלאות ובנייה.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1800
קטגוריה:טקסונים שתוארו בידי פרנסואה מארי דודין
קטגוריה:זרונים
קטגוריה:דרום אפריקה: עופות
קטגוריה:עופות הסוואנה האפריקנית
דיה צהובת-מקור

**דיה צהובת-מקור** (שם מדעי: *Milvus aegyptius*) היא מין עוף מהסוג דיה שבמשפחת הנציים בעל מקור צהוב שנתן לו את שמו. לפעמים היא נחשבת לתת-מין של דיה שחורה - קרובתה הגדולה והנפוצה יותר. על פי מחקרים נקבע שהיא מין עצמאי, אך לא כל שיטות המיון מקבלים את זה.
## מאפיינים
הדיה דומה לדיה השחורה למעט במקורה הצהוב הגדול עם נוצות חומות ועיניים גדולות ושחורות. הדיה השחורה נפוצה באפריקה בעיקר בחורף ואז נודדת חזרה לאירופה. לעומתה, הדיה הצהובה נותרת במקום ולא נודדת, אך הן דומות מאוד. הן חיות בסוואנה ובאזורים חמימים. הן צדות יצורים קטנים כמו יונקים קטנים, עופות וזוחלים וחלק אפילו למדו לדוג. הן גם מחטטות באשפות בהרבה מקומות ומחפשות נבלות, למעט באזורי המדבר של הקארו הדרום אפריקני או במדבר נמיב. 

בהנחה שדיה זו היא מין עצמאי יש לה שני תת-מינים:
**M. a. aegyptius* - חיה במרבית אפריקה כולל במדגסקר, אך לא באגן קונגו (שסביב נהר קונגו).
**M. a. parasitus* - חיה במצריים, מערב חצי האי ערב וכן בקרן אפריקה. מותאמת לאזורים חמים ויבשים.

## גלריה

Milvus aegyptius -Limpopo, South Africa-8.jpg
Watching 2367412540.jpg
Yellow-billed Kite (Milvus aegyptius) RWD1.jpg


## קישורים חיצוניים

## הערות שוליים

קטגוריה:בעלי חיים שתוארו ב-1788
קטגוריה:טקסונים שתוארו בידי יוהאן פרידריך גמלין
קטגוריה:דיות
קטגוריה:גינאה ביסאו: עופות
אוסטין ספרס

**אוסטין ספרס** (באנגלית: **Austin Spurs**) היא קבוצת כדורסל מהעיר אוסטין שבטקסס המשחקת בליגת הפיתוח של ה-NBA. הקבוצה הוקמה בשנת 2001 כקלומבוס ריברדרגונס ובשנת 2005 עברה למיקומה הנוכחי. בשנת 2007 נרכשה הקבוצה בידי קבוצת סן אנטוניו ספרס מליגת ה-NBA ובשנת 2014 שינתה את שמה לאוסטין ספרס בדומה לקבוצת האם.

הקבוצה זכתה באליפות הראשונה של המועדון בעונת 2011-12, ובאליפות השנייה של המועדון בעונת 2017-18.

## היסטוריה
קלומבוס ריברדרגונס הוקמה בשנת 2001 בעיר קולומבוס, ג'ורג'יה, כחלק מהקמת ליגת הפיתוח. הקבוצה שיחקה 4 עונות בליגה לפני שנקנתה על ידי קבוצת משקיעים שהעבירה אותה בסיום עונת 2004/05 לאוסטין, טקסס ושינתה את שמה לאוסטין טורוס. ביוני 2007 נרכשה הקבוצה על ידי קבוצת סן אנטוניו ספרס מליגת ה-NBA, שהפכה להיות קבוצת ה-NBA השנייה שמחזיקה בבעלותה קבוצה בליגת הפיתוח.

בעונת 2007/08 סיימה הקבוצה במקום הראשון באזור הדרום-מערבי והגיעה עד לגמר, בו הפסידה לאיידהו סטאמפייד. בעונת 2011/12 הגיעה הקבוצה שוב לסדרת הגמר, בה גברה בשלושה משחקים על הלוס אנג'לס די-פנדרס וזכתה באליפות הראשונה בתולדות המועדון.

באוקטובר 2014 הודיעה הקבוצה על שינוי שמה מאוסטין טורוס לאוסטין ספרס, על שם קבוצת האם.

## עונה אחר עונה

## קישורים חיצוניים

* 

## הערות שוליים

*
קטגוריה:קבוצות ליגת הפיתוח של ה-NBA
קטגוריה:סן אנטוניו ספרס
איה זרונית

**איה זרונית** (שם מדעי: *Polyboroides*) הוא סוג של עופות דורסים ממשפחת הנציים החיים באפריקה שמדרום לסהרה ובמדגסקר. הם אינם קשורים לאיה אלא קרובים לזרון.
## מאפיינים
לאיה זו יש גוף אפור, רגלים צהובות, עור פנים חשוף בצבע צהוב או ורוד וציצה על הראש. רגליה בעלות כפל מפרקים ("מפרקים כפולים"), מבנה המאפשר לה לתחוב את טפריה למקומות חריגים כמו קיני אורגים, אותם היא אוהבת לצוד.

המינים הקרובים אליהן ביותר הם מיני הזרון (*Circus*) והנץ העגורי (*Geranospiza caerulescens*) מאמריקה הדרומית - שלושה סוגים אלה מרכיבים את תת-משפחת הזרונים.

## מינים
*איה זרונית אפריקנית (*Polyboroides typus*)
*איה זרונית מדגסקרית (*Polyboroides radiatus*)

## קישורים חיצוניים

קטגוריה:בעלי חיים שתוארו ב-1829
קטגוריה:טקסונים שתוארו בידי אנדרו סמית
קטגוריה:זרונים
ערן

קטגוריה:שמות פרטיים עבריים לגברים
קטגוריה:שמות משפחה עבריים
אוהד נג'מה

**אוהד נג'מה** (נולד ב-16 במרץ 1976) הוא קצין בצה"ל במילואים בדרגת תת-אלוף. בתפקידו האחרון בצה"ל שימש כקצין השריון הראשי. קודם לכן שימש מפקד חטיבה 401, מפקד חטיבת אגרוף הברזל ומפקד בית הספר לשריון.

## ביוגרפיה
עם גיוסו לצה"ל שובץ נג'מה בחטיבה 500 של חיל השריון, עבר הכשרה כלוחם, קורס מפקדי טנקים וקורס קצינים. שימש מדריך בקורס מפקדי טנקים, מפקד מחלקה בחטיבה 500 וקצין הדרכה בקורס מפקדי טנקים. לאחר קורס מפקדי פלוגות פיקד על פלוגת צמ"פ של מחזור מרץ 1998 בגדוד 433 של חטיבה 500. לאחר מכן התקדם לפקד על פלוגה ג' של הגדוד עמה לחם ברצועת הביטחון. לאחר סיום תפקידו כמ"פ מונה לסגן מפקד גדוד 433 חטיבה 500, ולחם עמה באירועי אוקטובר 2000. שימש ראש לשכת אגף המבצעים בתקופתם של ישראל זיו וגדי איזנקוט. במהלך מלחמת לבנון השנייה הצטרף ללחימה עם גדוד 52 של חטיבה 401. לאחר לימודים בפו"ם שימש ראש ענף שריון במרכז לאימונים באש במל"י.

בשנת 2008 מונה למפקד גדוד 9 של חטיבה 401 והוביל אותו במבצע עופרת יצוקה. בהמשך שימש מפקד גדוד 195 בחטיבה 460 ומפקד חטיבת אגרוף הברזל. בתפקידו הבא שימש סגן מפקד אוגדת הבשן. ביולי 2016 מונה למפקד חטיבה 401. ולאחר מכן פיקד על פו"ם "אלון". ב-3 באוקטובר 2019 מונה לקצין השריון הראשי. ב-4 באוגוסט 2022 סיים את תפקידו ופרש מצה"ל.

נג'מה בוגר תואר ראשון בכלכלה מהמרכז האקדמי רופין. נשוי ואב לשלושה.

## קישורים חיצוניים

* טל זגרבה וגילי כהן, "זה היה פשוט מקרה נקודתי", במחנה, 6 בנובמבר 2008, כפי שהועלה באתר "שבו"ז חיילים".
* 
* 

## הערות שוליים

קטגוריה:תתי-אלופים בצה"ל
קטגוריה:מפקדי חטיבת אגרוף הברזל
קטגוריה:מפקדי גדודים בחטיבה 401
קטגוריה:מפקדי גדודים בחטיבה 460
קטגוריה:מפקדי חטיבה 401
קטגוריה:בוגרי המרכז האקדמי רופין
קטגוריה:בוגרי המכללה לביטחון לאומי
קטגוריה:קציני שריון ראשיים
קטגוריה:ישראלים שנולדו ב-1976
בז גדול

**בז גדול** (שם מדעי: *Falco rupicoloides*) הוא עוף דורס מהסוג בז שבמשפחת הבזיים החי בדרומה של אפריקה.

## תיאור
הבז הגדול הוא מהמינים הגדולים ביותר בסוגו. הוא מגיע לאורך 29–37 סנטימטרים ולמשקל 165–334 גרם. הצבע שלו אדמוני חיוור והכנפיים מעט כהות יותר. המקור שלו קטן ובצבע אפור, הרגליים צהובות חיוורות, הזנב מעט מפוספס והעיניים כהות.

## אזורי מחיה ובתי גידול
זהו בז החי בשטחים צחיחים ואיננו בולט במיוחד. הוא חי בערבות עשב, סוואנות ואזורים תת-מדבריי ומעדיף רמות בגובה 800-1,800 מטרים. הוא נפוץ בעיקר במדינות הדרומיות של אפריקה. המספר העולמי כולל 100,000-200,000 פרטים והאוכלוסיות יציבות.

## צייד ומזון
הוא יושב על עמוד חשמל או ענף גבוה ומחפש משם טרף קטן. הוא ניזון מחסרי חוליות כמו טרמיטים, חגבים, חיפושיות, עקרבים ועכשובים, דו-חיים, זוחלים שונים כמו לטאות, שממיות, זיקיות ונחשים וכן מיונקים קטנים ועופות. הוא נמשך למקומות שרפה כדי לתפוס חיות שבורחות מהאש. את שאריות הטרף הוא יטמון מתחת לאבנים.

## תת-מינים
לבז זה 2 תת-מינים:
*F. r. arthuri - נפוץ מטנזניה עד קניה
*r. fieldi – נפוץ מסומליה עד אתיופיה

## קישורים חיצוניים

## הערות שוליים

קטגוריה:בעלי חיים שתוארו ב-1829
קטגוריה:טקסונים שתוארו בידי אנדרו סמית
קטגוריה:בזיים
קטגוריה:טנזניה: עופות
קטגוריה:קניה: עופות
קטגוריה:אתיופיה: עופות
קטגוריה:סומליה: עופות
קטגוריה:עופות הסוואנה האפריקנית
סטוקטון קינגס

**סטוקטון קינגס** (באנגלית: **Stockton Kings**) היא קבוצת כדורסל מהעיר סטוקטון, קליפורניה המשחקת בליגת הפיתוח של ה-NBA. הקבוצה הוקמה בשנת 2008 וכיום נמצאת תחת חסות הסקרמנטו קינגס מליגת ה-NBA.

## היסטוריה
הקבוצה הוקמה בשם "רינו ביגהורנס" בשנת 2008. במהלך עונת 2010/11 הוצבו בקבוצה ג'רמי לין שנשלח על ידי הגולדן סטייט ווריירס (הוצב פעמיים במהלך העונה) וחסן וייטסייד שנשלח על ידי סקרמנטו קינגס. בסיום העונה עמד מאזן הקבוצה על 34 ניצחונות ו-16 הפסדים. הקבוצה גברה על אירי בייהוקס בסיבוב הראשון של משחקי הפלייאוף, אך הפסידה בחצי הגמר לריו גראנדה ואלי וייפרס. הישגים אלו הם הטובים ביותר שהשיגה הקבוצה עד כה.

ב-5 בינואר 2015 קבעה הקבוצה שיא ליגה כשבמהלך משחק נגד קבוצת לוס אנג'לס די-פנדרס זרקה הקבוצה 61 זריקות מעבר לקשת השלוש. ב-2 באפריל, אותה שנה, השוותה הקבוצה שיא ליגה, כאשר דייוויד סטוקטון (26 נקודות, 15 אסיסטים ו-10 ריבאונדים) וקובי קארל (26 נקודות, 10 אסיסטים ו-11 ריבאונדים) השיגו טריפל דאבל במשחק אחד. במהלך עונת 2014/15 הובילה הקבוצה את הליגה במספר הנקודות למשחק.

בשנת 2018 עברה הקבוצה לעיר סטוקטון שבקליפורניה, ושינתה את שמה ל"סטוקטון קינגס".

## עונה אחר עונה

## קישורים חיצוניים

* 

## הערות שוליים

*
קטגוריה:קבוצות ליגת הפיתוח של ה-NBA
קטגוריה:קליפורניה: מועדוני ספורט
קטגוריה:סקרמנטו קינגס
בית הונדרטוואסר

250px|ממוזער|שמאל
**בית הונדרטוואסר** (בגרמנית: **Hundertwasserhaus**) בעיר וינה בירת אוסטריה הוא בית מגורים, אשר תוכנן בסגנון אקספרסיוניסטי על פי רעיונותיו של האמן האוסטרי פרידנסרייך הונדרטוואסר. הוא מהווה אחת מהאטרקציות התיירותיות הבולטות של העיר ומושך אליו מבקרים רבים.
## היסטוריה
ביזמת קנצלר אוסטריה ברונו קרייסקי הזמין ראש עיריית וינה לאופולד גראץ את הונדרטוואסר בשנת 1977 לבנות בעיר מתחם מגורים על פי רעיונותיו האדריכליים. כיוון שהונדרטוואסר לא היה אדריכל בהכשרתו צירפה אליו העירייה לבקשתו אדריכל שייצור תוכניות על פי רעיונותיו. האדריכל, יוזף קרווינה (Josef Krawina), הכין תוכנית ראשונית למבנה, שאותה דחה הונדרטוואסר על הסף כמנוגדת לרעיונותיו. הוא הביא להחלפתו של קרווינה באדריכל פיטר פליקן (Peter Pelikan), אשר היה לשותפו של הונדרטוואסר גם בתכנון מבנים אחרים.

המבנה נבנה בין השנים 1983 עד 1985. הוא נחנך ב-17 בפברואר 1986 וביום זה ביקרו בו 70 אלף איש. מאז ביקרו בו מיליוני מבקרים. הבית אינו תואם את הנורמות המקובלות של האדריכלות. המודלים שהיוו השראה להונדרטוואסר לקוחים בין היתר מאנטוני גאודי, פרדינאן שבאל ו. 

הבניין בנוי מלבנים. בהתאם לרעיונותיו של הונדרטוואסר מצויות בו רצפות גליות, גג המכוסה באדמה ועשב, עצים גדולים הצומחים מתוך חדרי הדירות וענפיהם מציצים מחלונותיו. חזיתות הדירות השונות וכן החללים הפנימיים שלהן צבועים ומקושטים בסגנונות שונים. המבנה מכיל 52 דירות בגדלים שונים, ארבעה משרדים, 16 מרפסות פרטיות ושלוש מרפסות ציבוריות. נטועים בו 250 עצים ושיחים, שעבורם נעשה בבניין שימוש כ-900 טון אדמה, והם משתרעים על שטח כולל הגדול משטח המגרש שעליו נבנה הבניין.

בשנת 2010, לאחר שמונה שנות התדיינות, פסק בית המשפט העליון של אוסטריה כי יש להכיר באדריכל קרווינה כיוצר משותף של המבנה ביחד עם הונדרטוואסר, עם פליקן כמתכנן.

## קישורים חיצוניים

* 

קטגוריה:וינה: מבנים
קטגוריה:אוסטריה: בתי מגורים
קטגוריה:פרידנסרייך הונדרטוואסר
בזון גמדי

**בזון גמדי** (שם מדעי: *Polihierax semitorquatus*) הוא הדורס היומי הקטן ביותר בעולם והוא מין יחיד בסוגו במשפחת הבזיים.

## מאפיינים
זהו הדורס היומי הקטן ביותר בעולם ואורכו 19–20 ס"מ והוא בעל נוצות אפורות על הראש, הגב והכנפיים ולבן בבטן. העיניים אדומות ביותר וגם האזור סביבן והמקור אדום וקטן. נוצות הכנפיים שחורות עם לבן, הרגליים אדומות והזנב שחור. הנקבות גדולות מעט יותר מהזכרים. הבזונים עפים נמוך יחסית וקרוב לקרקע בחיפוש אחר טרפם הכולל חרקים, זוחלים קטנים ויונקים קטנים.

הבזון מצוי ברחבי אפריקה בערבות שיחים. הוא נפוץ ב-2 מוקדים גדולים: מדרום סודאן עד סומליה וצפונה עד טנזניה ואוגנדה, ואוכלוסייה שנייה מאנגולה עד דרום אפריקה.

הם מקננים לעיתים בקיני אורגיים כמו אורג תאו לבן-ראש, אורג תאו אדום-מקור ואורג שתפן. הם יתרבו בחללים פנויים אם כי הם לא יתמודדו עם להקת אורגים. עם זאת הם עשויים לחטוף גוזלים וביצים ואף מבוגרים מהקינים.

## תת-מינים
**P. s. castanonotus*
**P. s. semitorquatus*

## קישורים חיצוניים

## הערות שוליים

קטגוריה:בעלי חיים שתוארו ב-1836
קטגוריה:טקסונים שתוארו בידי אנדרו סמית
קטגוריה:בזיים
קטגוריה:עופות יחידים בסוגם
קטגוריה:דרום סודאן: עופות
קטגוריה:סומליה: עופות
אבי ברמן

ממוזער|שמאל|250px|הצ'לן חורש רם מנגן את "שבבי-עץ" בנגריה, יפו 2011
**אָבִי בֶּרְמָן** (נולד ב-2 ביולי 1971) הוא מלחין ישראלי.

## ביוגרפיה
ברמן נולד בתל אביב ולמד בירושלים בתיכון שליד האקדמיה למוזיקה ולמחול. בגיל 13 החל ללמוד קומפוזיציה אצל אנדרה היידו. לאחר שירותו הצבאי, למד לתואר ראשון באקדמיה למוסיקה ולמחול בירושלים אצל מנחם צור וינעם ליף והמשיך את לימודי הקומפוזיציה לתואר אמן באוניברסיטה לאומנויות בברלין אצל וולטר צימרמן ולדוקטורט באוניברסיטת פנסילבניה.

עם סיום לימודיו בארצות הברית, החל ללמד קומפוזיציה במחלקה למוזיקה חדשה במוסררה בית הספר הרב תחומי לאמנות וחברה ע"ש נגר.

בנוסף הוא לימד בתיכון האקדמיה למוסיקה ולמחול בירושלים משנת 2003 עד שנת 2023.

## יצירתו
ברמן משתייך לאסכולת הכתיבה המודרניסטית, אך עם זאת ברבות מיצירותיו ניכרות השפעות וטכניקות כתיבה ממגוון סגנונות מוזיקליים ביניהם: מוזיקה חוץ מערבית, מוזיקה יהודית ושירת בית הכנסת. כתיבתו מתאפיינת בקווים מלודיים המתכתבים עם השפה המוזיקלית הרומנטית; במצלולי אקורדים ותבניות מרווחיות ייחודיות; ובתזמור לא שגרתי.

יצירתו כוללת שתי סימפוניות ויצירות קאמריות רבות (4 רביעיות מיתרים, קווינטט פסנתר, אוקטט), סדרת דואטים (דואט לשני פסנתרים, דואט לשני צ'לים ודואט לשני קלרינטים) ויצירות למגוון כלי סולו, וכלי סולו בליווי פסנתר.

בפברואר 2017 ביצעה התזמורת הסימפונית ירושלים יחד עם שני סולנים ושתי מקהלות את יצירתו "קדיש יתום" בביצוע בכורה עולמי.

ברמן מבוצע רבות, בעיקר באירופה ובארצות הברית, בין הגופים אליהם הוזמן לכתוב:
* תזמורת ה-UDK בברלין (Symphony in one Movment).
* הפסטיבל למוזיקה קאמרית בג'וליטה בשוודיה (views & points of View - לכינור ופסנתר. בוצעה על ידי הפסנתרן דוד גריילסאמר).
* אנסמבל מיתר וברכה קול (Abschied - לפי טקסט של רילקה – למצו סופרן ושישה נגנים).
* חגיגות 50 שנה לאקדמיה בירושלים (מראות אירופאיים – רביעית קלרינט).
בנוסף לכתיבתו הקונצרטנטית הוא עוסק רבות ביצירה המשלבת מספר תחומי אמנות, בין עבודותיו:
* Mavet – יצירה למחול, שני דוברי שוודית ושלושה נגנים (1995) – שעלתה בכוריאוגרפיות שונות באירופה ובארץ וזכתה לעיבודים אמנותיים שונים, ביניהם: וידאודאנס –להזמנת פסטיבל הקיץ של סינמטק מינכן (1998) ועבודת מחול לרקדן סולן ווידאו להזמנת פסטיבל "קולה של המילה" בתיאטרון החאן (2006).
* "Las cartas que no llegaron" - לזמרת/שחקנית ופסנתרן, לפי טקסט מספרו של הסופר היהודי אורוגוואי מאוריסיו רוזנקוף – בשיתוף עם סברינה לסטמן, להזמנת הזירה הבין תחומית בירושלים (2005).
* "נביעה 70 Herz" - אינסטלציה מוזיקלית בחלל תת-קרקעי - למחשב ושבעה רמקולים, שיצר בשיתוף קבוצת סטודנטים בהוראתו לפסטיבל מוסררה מיקס 2011.
* "שבבי עץ" – לצ'לן, שלושה מחשבים, קריין וחמישה רמקולים (בשיתוף עם בית הספר לאמנות מוסררה) – לפי טקסט של יורם קניוק (מתוך "סוס עץ") – להזמנת פסטיבל "אוהבים אמנות" של עיריית תל אביב-יפו (2011).
* "אובך" – להרכב קאמרי מורחב וארבעה זמרים (לטקסט של מאר בינשטוק).

## קישורים חיצוניים
* 

* עודד זהבי, ביקורת / הסימפונית במשכן , באתר מגזין אופוס, 15 בפברואר 2017.
* Avi Berman: Wien - the second quarter, יוטיוב

קטגוריה:מלחינים ישראלים במוזיקה הקלאסית
קטגוריה:בוגרי התיכון שליד האקדמיה למוסיקה ולמחול בירושלים
קטגוריה:בוגרי האקדמיה למוסיקה ולמחול בירושלים
קטגוריה:ישראלים שנולדו ב-1971
קטגוריה:סגל מוסררה
ArcGIS

**ArcGIS **היא מערכת מידע גאוגרפי (GIS) לעבודה מול מפות ומידע גאוגרפי המשמשת ליצירת מפות או עבודה מולן, עיבוד מידע גאוגרפי, ניתוח מידע ממופה, שיתוף וגילוי מידע גאוגרפי, שימוש במידע גאוגרפי במגוון אפליקציות וניהול בסיס נתונים של מידע גאוגרפי.

המערכת מספקת תשתית לייצור מפות ומידע גאוגרפי שיהיה זמין ברחבי הארגון, עבור קהילות בשיתוף, או באופן חפשי באינטרנט.

ArcGIS כוללת את התוכנות הבאות:

* ArcReader
* ArcGIS for Desktop
* ArcGIS for Desktop Basic (לשעבר ArcView)
* ArcGIS for Desktop Standard (לשעבר ArcEditor)
* ArcGIS for Desktop Advanced (לשעבר ArcInfo)

ישנם גם מוצרים מבוססי שרת ומוצרים עבור מכשירים ניידים. ובנוסף חבילות הרחבה בתשלום.

## ראו גם
* Bhuvan
* Bing Maps
* Generic Mapping Tools
* OpenStreetMap
* Wikimapia

## קישורים חיצוניים

* 

קטגוריה:תוכנות מדעיות
קטגוריה:מערכות מידע גאוגרפי
פראנס-אוליביה ז'יסבר

**פראנס-אוליביה ז'יסבֶּר** (צרפתית: **Franz-Olivier Giesbert**; נולד ב-18 בינואר 1949 בוילמינגטון, דלאוור) הוא עיתונאי וסופר צרפתי. הוא עבד ב"לה פיגארו" בשנים 1988–2000, והחל לעבוד בשבועון "לה פואן"  בשנת 2000. בשנת 2013, הוא כתב תסריט לסרט תיעודי על היחסים שלו עם נשיא צרפת לשעבר, ניקולא סרקוזי, "secrets d’une présidence" ("סודות של נשיאות").

## רומנים שכתב
* הטבחית של הימלר, יצא לאור בישראל בשנת 2015 בהוצאת כנרת, זמורה-ביתן, דביר. תורגם על ידי אביגיל בורשטיין
* Dieu, ma mère et moi, 2012, éditions Gallimard
* (Un très grand amour, 2010, éditions Gallimard (Prix Alain Duménil
* Le lessiveur, 2009
* Le Huitième Prophète, 2008, éditions Gallimard
* L'Immortel, 2007
* L’Américain, 2004
* L’Abatteur, 2003
* Mort d’un Berger, 2002
* Le Sieur Dieu, 1998
* (La Souille, 1995 (Prix Interallié
* (L'Affreux, 1992 (Grand Prix Du Roman De l'Académie française
* Monsieur Adrien, 1982

## פרסים
* 1992: זוכה פרס הרומן מהאקדמיה הצרפתית
* 1995: Prix Interallié 

## קישורים חיצוניים

* ספרו הטבחית של הימלר באתר ההוצאה כנרת, זמורה-ביתן, דביר
* 

## הערות שוליים

קטגוריה:תסריטאי קולנוע יהודים צרפתים
קטגוריה:עיתונאים יהודים צרפתים
קטגוריה:סופרים יהודים צרפתים
קטגוריה:צרפתים שנולדו ב-1949
רולאן דומא

**רולאן דומא** (23 באוגוסט 1922 – 3 ביולי 2024) היה עורך דין ופוליטיקאי סוציאליסט צרפתי. כיהן כשר החוץ של צרפת בשנים 1984–1986 ו-1988–1993.

## קורות חיים
דומא נולד בלימוז' והיה פעיל בתנועת ההתנגדות הצרפתית במהלך מלחמת העולם השנייה. לאחר המלחמה הוא השלים תואר במשפטים ומדע המדינה, במכון למדע המדינה פריז ובבית הספר לכלכלה של לונדון.
כעורך דין, ייצג דומא את ג'ין מון נגד האשמות שעוזרו של מון העביר סודות מדינה לקומוניסטים. במסגרת זאת הכיר את פרנסואה מיטראן, נשיא האיחוד הדמוקרטי והסוציאליסטי של הרזיסטנס ונהיה למקורבו. כעורך דין ייצג חברים של החזית הלאומית לשחרור אלג'יריה והשתתף במניעת הסגרתו של מוחמד עודא למערב גרמניה.

בשנת 1956 נבחר לאספה הלאומית של צרפת. אולם לאחר שנתיים, בבחירות שבהן זכה דה גול לניצחון סוחף, הפסיד את מושבו וחזר לאספה שוב רק בשנת 1967.
בשנת 1974 הוא השתתף בהגנה על הילריון קפוצ'י במשפטו בישראל על הברחת נשק עבור אש"ף.

ביולי 1984 מונה לשר לענייני אירופה בממשלתו של לורן פביוס ובסוף אותה שנה מונה לשר החוץ. הוא החזיק בתפקיד עד תבוסת הסוציאליסטים במרץ 1986. הוא שב לתפקיד שר החוץ במאי 1988 וכיהן בתפקיד עד מרץ 1993.

ב-1999 הואשם דומא שניצל את השפעתו כדי להבטיח לכריסטין דבייר-גונקור, פילגשו דאז, משרה כשתדלנית של חברת הנפט הממשלתית ELF. היא נהנתה מרווחים, ממתנות ומעמלות ששולמו לה על ידי החברה.

נפטר ב-3 ביולי 2024.

## קישורים חיצוניים

## הערות שוליים

קטגוריה:שרי החוץ של צרפת
קטגוריה:חברי המפלגה הסוציאליסטית הצרפתית
קטגוריה:חברי האספה הלאומית של צרפת
קטגוריה:בוגרי המכון למדע המדינה פריז
קטגוריה:בוגרי בית הספר לכלכלה של לונדון
קטגוריה:מעוטרי מסדר ההצטיינות של הרפובליקה של איטליה
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:קצינים בלגיון הכבוד
קטגוריה:מעוטרי צלב המלחמה
קטגוריה:חברי הרזיסטאנס
קטגוריה:צרפתים שהגיעו לגיל מאה
קטגוריה:צרפתים שנולדו ב-1922
קטגוריה:צרפתים שנפטרו ב-2024
הנערה הסוררת

250px|ממוזער|שמאל|הבלרינה וירג'יניה זוצ'י בתפקיד ליז בתיאטרון בולשוי בסנט פטרסבורג, 1885
**הנערה הסוררת** (בצרפתית: **La fille mal gardée**) הוא בלט בשתי מערכות שחובר על ידי הכוריאוגרף ז'אן דוברוואל. הבלט נבנה למוזיקה שאוגדה מ-55 אריות צרפתיות מפורסמות, בהשראת ציורו של פייר אנטואן בודוואן משנת 1789, La Reprimande/Une jeune fille querellée par sa mère. הופעת הבכורה של היצירה המקורית הייתה ביולי 1789, והיא חודשה באנגליה ב-1959 על ידי הכוריאוגרף האנגלי פרדריק אשטון עבור הבלט המלכותי בלונדון.

ליז וקולא הם צעירים מאוהבים שמבקשים להינשא. אולם האלמנה סימונה, אמה של ליז, מכריחה אותה להנשא לאלן, בן עשירים טיפש למדי. האלמנה מכינה את השידוך עם תומא, אביו של אלן, ועושה את מרב המאמצים לשמור על ליז וקולא רחוקים אחד מהשני, דבר שמתברר כלא פשוט.

לבלט קיימים לא פחות משישה לחנים מקוריים, אך כיום הוא מוצג בדרך כלל באחת משתי הגרסאות הפופולריות ביותר: גרסתו של אלכסנדר גורסקי ללחן של פטר לודוויג הרטל, המבוססת כמעט כולה על הבלט שיצרו מריוס פטיפה ולב איבנוב בשנת 1885, וגרסתו של פרדריק אשטון מהבלט המלכותי בלונדון משנת 1960, המושכת קהל מודרני יותר.

התפקידים הראשיים במופע הבכורה לגרסתו של אשטון ב-28 בינואר 1960, גולמו על ידי הבלרינה נדיה נרינה כ׳ליז׳ והרקדן דייוויד בלייר כ׳קולא׳. סטנלי הולדן גילם את ׳האלמנה סימונה׳ ואלכסנדר גראנט את ׳אלן׳.

"הנערה הסוררת" היא אחת היצירות החשובות ברפרטואר הבלט המודרני ואף חודשה מספר רב של פעמים, אם על ידי שינוי כותרתו ואם על ידי שינוי המוזיקה עצמה. הפשטות והנאיביות שמקרינה היצירה קנו לה מקום של כבוד ברפרטואר של להקות בלט רבות ברחבי העולם ולקלאסיקה חגיגית ברפרטואר של ״הבלט המלכותי״ בפרט.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בלט
יון אנסוטגי

**יון אנסוטגי גורוסטולה** (בבסקית: **Ion Ansotegi Gorostola**; נולד ב-13 ביולי 1982 בבריאטואה שבחבל הבסקים, ספרד) הוא כדורגלן עבר ספרדי ששיחק בעמדת הבלם.

## קריירת מועדונים
### תחילת הקריירה
אנסוטגי נולד בבריאטואה שבחבל הבסקים, ספרד. הוא גדל במחלקת הנוער של אייבר. החל לשחק באייבר ב', וב-10 במרץ 2002 ערך את הופעת הבכורה שלו באייבר, כשפתח בהרכב ושיחק 32 דקות בהפסד 1-0 לחרס במסגרת ליגת המשנה הספרדית. 

בעונה הבאה הושאל אנסוטגי לברקלדו מהליגה הספרדית השלישית. ב-11 בספטמבר 2002 ערך את הופעת הבכורה שלו בקבוצה בהפסד 3-1 לדפורטיבו אלאבס במסגרת הגביע הספרדי, ואחד עשר ימים לאחר מכן ערך את הופעת הבכורה שלו בליגה בתיקו 1-1 נגד קלהורה. בסך הכל ערך 15 הופעות במדי הקבוצה.

### ריאל סוסיאדד
לקראת עונת 2003/2004 עבר אנסוטגי לריאל סוסיאדד והחל לשחק בקבוצת המילואים שלה, ריאל סוסיאדד ב'. ב-22 בינואר 2006 ערך את הופעת הבכורה שלו בליגת העל במשחק נגד אתלטיק בילבאו שנגמר בתוצאה 3-3. בעונת הבכורה שלו ערך 13 הופעות בליגה. בעונת 2009/2010, בה סיימה ריאל סוסיאדד במקום הראשון בליגת המשנה ועלתה לליגת העל לאחר 3 שנות היעדרות, שיחק גונסאלס ב-40 משחקים מלאים מתוך 42 משחקים והבקיע ארבעה שערים. בעונת 2010/2011, בה ריאל סוסיאדד סיימה במקום החמישי בליגה, שיחק גונסאלס ב-32 משחקים, בכולם פתח בהרכב, אך בחודש ינואר 2011 איבד מחשיבותו בהרכב עם הגעתו של הבלם הנורווגי ודים דמידוב ופריצתו של תוצר מחלקת הנוער איניגו מרטינס. ב-1 במאי 2015, כשהוא מתקרב לגיל 33, חידש אנסוטגי את חוזהו בקבוצה עד לשנת 2016.

### החזרה לאייבר
ב-1 בינואר 2016 חזר אנסוטגי לקבוצת נעוריו, אייבר.

### מיורקה
ב-30 ביוני 2016 חתם אנסוטגי לעונה אחת במיורקה מהליגה הספרדית השנייה.

## קישורים חיצוניים

קטגוריה:בלמי כדורגל ספרדים
קטגוריה:כדורגלנים ספרדים
קטגוריה:בלמי כדורגל בסקים
קטגוריה:כדורגלנים בסקים
קטגוריה:כדורגלני אייבר
קטגוריה:כדורגלני ריאל סוסיאדד
קטגוריה:כדורגלני מיורקה
קטגוריה:ספרדים שנולדו ב-1982
מרי אבג'רופולוס

**מרי אבג'רופולוס** (באנגלית: **Marie Avgeropoulos**; ביוונית: **Μαρί** **Αυγεροπούλου**; נולדה ב-17 ביוני 1986) היא שחקנית ודוגמנית קנדית. היא מוכרת בעיקר בתפקידה כאוקטביה בלייק בסדרת הטלוויזיה "100" ברשת The CW.

## ביוגרפיה
מרי נולדה בת'אנדר ביי, באונטריו שבקנדה להורים ממוצא יווני. בילדותה הייתה רוב זמנה מחוץ לבית ועסקה בדיג, ציד ומחנאות. ניגנה בתופים מגיל 16. אחרי שלמדה שנתיים עיתונות בעיר הולדתה, עברה לאירופה. מספר חודשים לאחר מכן, חזרה לקנדה והתיישבה בוונקובר.

בגיל 20 עברה ניתוח להסרת גידול גדול מהחזה ומהגרון, כאשר מיתרי הקול שלה הוסרו והוחזרו בחזרה.

## קריירה
אחד מחבריה הזמין אותה לאודישן כמתופפת בוונקובר וסוכן שהבחין בכישרונה והזמין אותה להופיע במספר פרסומות. הבמאי כריס קולומבוס ליהק אותה לסרט "אני אוהב אותך, בת' קופר", שהיה הסרט הראשון ששיחקה בו. הופעתה בסרט פתחה בפניה הזדמנויות למשחק בסרטים נוספים ובסדרות טלוויזיה.

בשנת 2010 לוהקה לתפקיד קים רודס בסרט "דחף להרוג". בשנת 2011 השתתפה בסרט "50/50" שהיה מועמד לפרס גלובוס הזהב.

בתחילת שנת 2013 הופיעה בסדרה "קאלט" בתפקיד משני שהיה התפקיד הטלוויזיוני הראשון שלה. הסדרה בוטלה לאחר 13 פרקים בעקבות רייטינג נמוך.

בשנת 2015 שיחקה בתפקיד ראשי בסרט הפשע "עוקבים" ושיחקה בסרט המתח "מבודדים".

בשנים 2014-2020 גילמה את אוקטביה בלייק, אחת מהדמויות הראשיות בסדרת הטלוויזיה "100" ברשת The CW.

## חיים אישיים
מתגוררת בלוס אנג'לס, קליפורניה.

בשנים 2015-2013 הייתה במערכת יחסים עם השחקן האמריקאי טיילור לאוטנר.

באוגוסט 2018, אבג'רופולוס הייתה תחת השפעת תרופות חדשות מעורבות באלכוהול, והואשמה על ידי פרקליטות מחוז לוס אנג'לס בהכאת בן זוגה בשעת נסיעה בכביש המהיר ונטורה . בן זוגה של אבג'רופולוס דרש לבטל את האישומים והצהיר כי אבג'רופולוס לא מהווה איום. התיק בוטל רשמית עם כל האישומים בעקבות האבחנה "תגובה שלילית לתרופות שגרמה להתפרצות" ולא כוונה לפגוע מצידה של אבג'רופולוס.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה קנדיות
קטגוריה:דוגמניות קנדיות
קטגוריה:קנדים ממוצא יווני
קטגוריה:קנדיות שנולדו ב-1986
פאל פטזאי

[ממוזער|שמו של פטזאי מונצח על לוח זיכרון ל[ראול ולנברג ולמצילי יהודים נוספים, בחצר בית הכנסת הגדול של בודפשט]]
**פאל פטזאי** (בהונגרית: **Pátzay Pál**; 1896, קאפובאר שבצפון-מערב הונגריה – 1979, בודפשט) היה פסל, טובע מדליות וחסיד אומות העולם מהונגריה.

## קורות חיים
בין השנים 1912-1910 למד פטזאי באוניברסיטה ההונגרית לאמנויות יפות בבודפשט. בין השנים 1919–1922 היה מעורב בתוכניות קצרות הימים להקמת הרפובליקה הסובייטית ההונגרית, ועקב כך נמלט מהונגריה לפריז, שם שהה זמן קצר. עם עלייתו של משטר הורטי קיבל חוזים לפיסול ושב להונגריה.

### בתקופת מלחמת העולם השנייה
בשנות הארבעים, עת הייתה בתוקף חקיקה אנטי יהודית בהונגריה, היה פטזאי - אז בשנות הארבעים לחייו - מאוהב בהרטה פוקס (Fuchs) בת ה-22, אך סירב להתגרש מאשתו היהודיה לוסי ליברמן (Lucy P. Liebermann) כדי לא לסכן את חייה. זאת מכיוון שבתור אשתו של נוצרי היא הייתה מוגנת באופן זמני מרדיפות אנטישמיות.

עם פלישת הגרמנים להונגריה במרס 1944, נכשל פטזאי בניסיונו להציל את חברו, הצייר אישטוואן פרקש שגורש לאושוויץ על ידי קומנדו אייכמן ונרצח. פטזאי הפך את ביתו-שלו ואת הסטודיו שלו למקום מקלט ליהודים נרדפים. אמו ואחותו, שחיו איתו עד אז, עברו למקום מגורים אחר, כדי לפנות מקום ליהודים, וכדי שלא ידעו את זהותם של המסתתרים וכך לא יוכלו לחשפם. מספר יהודים הסתתרו בביתו של פטזאי מאוקטובר 1944, עת עלתה לשלטון בהונגריה מפלגת צלב החץ, ועד הגעת הצבא האדום בפברואר 1945. יהודים אחרים הסתתרו בבית זה לתקופות קצרות יותר, בהם הפסל פילפ אדן בק ואשתו.

הדירה הייתה סמוכה למפעלים שהיוו יעד למפציצי בעלות הברית, ודירתו של פטזאי ניזוקה בהפצצות.

### לאחר המלחמה
לאחר הגעת הצבא האדום לבודפשט התגרש פטזאי מליברמן ונישא לפוקס. יצירתו הראשונה של פטזאי לאחר המלחמה הייתה פסל של ראול ולנברג. בבחירות של נובמבר 1945 בהונגריה  נבחר פטזאי לפרלמנט ההונגרי אך פרלמנט זה פוזר ב-1947 בלחצה של ברית המועצות. פסל ולנברג שפיסל פטזאי והוצב בבודפשט הוסר בלחץ הסובייטים.

בין 1945–1975 לימד פטזאי אמנות באוניברסיטת בודפשט. פסל לנין שפיסל הוסר ממקומו בשנת 1989 בעת סתיו העמים והועבר לפארק ממנטו בו מוצבות יצירות מהתקופה הקומוניסטית בהונגריה.

## הכרה
פטזאי זכה בפרס לאומי הונגרי בתחומי המדע והאמנות, פרס קושוט, על שם לאיוש קושוט, ובפרסים ואותות הוקרה רבים נוספים.

בשנת 1998 הוכר פטזאי בתור חסיד אומות העולם על ידי יד ושם.

## קישורים חיצוניים

* 

קטגוריה:הונגרים חסידי אומות העולם
קטגוריה:מצילים בשואה: הונגריה
קטגוריה:פסלים מודרניים
קטגוריה:חברי האקדמיה ההונגרית למדעים
קטגוריה:פסלים הונגרים
קטגוריה:הונגרים שנולדו ב-1896
קטגוריה:הונגרים שנפטרו ב-1979
הפארק הלאומי דונאו-אאואן

**הפארק הלאומי דונאו-אאואן** (בגרמנית: **Nationalpark Donau-Auen**) הוא פארק לאומי שחלקו בווינה וחלקו באוסטריה תחתית. שטחו של הפארק הוא 93 קמ"ר והוא אחד ממישורי ההצפה הגדולים ביותר בדנובה המרכז אירופית.

בשנת 1984 תוכננה הקמת תחנת כוח בשטח הפארק, אך התוכנית לא יצאה לפועל והפארק נפתח לציבור.

## חי וצומח
בפארק ניתן למצוא מעל 700 מיני צמחים, מעל לשלושים מיני יונקים, 100 זני עופות, 8 מיני זוחלים, 13 מיני דו-חיים וכ-50 מיני דגים.

## קישורים חיצוניים

* 

קטגוריה:וינה: גנים ופארקים
קטגוריה:אוסטריה תחתית
קטגוריה:אוסטריה: גאוגרפיה
קטגוריה:אירופה: פארקים לאומיים
עטר דגן

**עטר דגן** (נולד ב-13 בספטמבר 1961) הוא קצין צה"ל בדימוס בדרגת אלוף-משנה שכיהן כמפקד עוצבת קלע דוד.

## ביוגרפיה
דגן נולד וגדל במרחביה לאם ניצולת שואה ואב טייס קרב בחיל האוויר. עם גיוסו לצבא בשנת 1980 התנדב לקורס טיס. שנה לאחר מכן, לאחר שהורחק מהקורס, עבר לחיל התותחנים, השלים קורס קצינים ולחם במלחמת לבנון הראשונה. בהמשך מסלולו הצבאי שימש מפקד סוללה בקיץ 1989 מונה למפקד גדוד 405. בשנים 1991–1992 שימש כמפקד יחידת מיתר. במהלך הנסיגה הישראלית מלבנון (מאי 2000) פיקד דגן על עוצבת אדירים והיה מפקד מערך האש בעוצבת הגליל ובשנים 2001–2003 פיקד על עוצבת קלע דוד. בהמשך שימש כקצין אג"ם פיקוד המרכז וריכז את פעולות הפיקוד בלחימה כנגד הטרור הפלסטיני באינתיפאדה השנייה. לאחר מכן מונה לנספח צה"ל בפולין. בתפקידו האחרון בשירות הקבע שימש מפקד מערך האש של עוצבת האש.
לאחר שחרורו החל לשמש כנציג ארגון ידידי צה"ל בארצות הברית (FIDF) והיום הוא בעלים ומנכ״ל חברת התיירות atartours.

דגן בוגר המכללה לביטחון לאומי. נשוי לקארן ואב לארבעה. הוא מתגורר בקיבוץ ניר עוז.
## קישורים חיצוניים
* .
* .
;מכתביו;
* היציאה מלבנון מזווית אישית, באתר "ספרית בית תותחן",  קיץ 2000.
* .
* 

## הערות שוליים

קטגוריה:מרחביה: אישים
קטגוריה:ניר עוז: אישים
קטגוריה:מפקדי גדודים בחטיבה 282
קטגוריה:נספחים צבאיים ישראלים בפולין
קטגוריה:מפקדי יחידת מיתר
קטגוריה:מפקדי עוצבת קלע דוד
קטגוריה:מפקדי עוצבת אדירים
קטגוריה:אלופי-משנה בצה"ל
קטגוריה:בוגרי תיכון אזורי עמקים-תבור
קטגוריה:מפקדי עוצבת התקומה
קטגוריה:מפקדי עוצבת כדור האש
קטגוריה:חיילי חיל התותחנים במלחמת לבנון הראשונה
קטגוריה:ישראלים שנולדו ב-1961
עיסא (בחריין)

**עיסא** (בערבית: **عيسى**) היא עיירה בצפון-מרכז בחריין.

## אטימולוגיה
העיר נקראת על שם עיסא אבן סלמאן אאל ח'ליפה, שליט בחריין מ-1961 עד 1999.

## היסטוריה
עיסא הייתה אחת משתים עשרה הרשויות המקומיות של בחריין, לאחר שהתפצלה ממינטאקה אל ווסטה בשנת 1988. ב-2002 אורגנו מחדש שתים עשרה הרשויות לתוך חמישה מחוזות ונכון לשנת 2021 עיסא היא חלק ממחוז הבירה.

עיסא מורכבת בעיקר מווילות חדשות ותושבים אמידים, ומשמשת כמקום מושבם של רבים מבני המעמד הבינוני המשכיל של בחריין. בבחירות של שנת 2002 הייתה עיסא לאחד האזורים הבודדים בבחריין שלא היו מיוצגים על ידי מפלגה אסלאמית רדיקלית או ימנית, כאשר אבדנבי סלמאן זכה במושב בפרלמנט מטעם עיסא. בבחירות של 2006 הפסידה האקדמאית ד"ר מונירה פחרו (منيرة فخرو) מטעם מפלגת השמאל "ועד" (وعد) בצורה מעוררת מחלוקת לד"ר סלאח עלי מהמפלגה המוסלמית הסונית "אל מנבר".

ב-15 ביולי 2012, עלה באש השוק העירוני ונגרם נזק ליותר מ-450 חנויות. הנזק נאמד בערך של מאות אלפי דינרים בחריינים. עשרות כבאים עמלו במשך חמש שעות כדי להשתלט על הלהבות. לא היו נפגעים אך שני כבאים אושפזו עקב שאיפת עשן. על פי הערכה נחרבו שני שלישים מהשוק. ראש הממשלה של בחריין, ח'ליפה בן סלמאן אאל ח'ליפה, הקים ועדת חקירה לבדיקת האירוע.

## אתרים בולטים
עיסא מפורסמת בשוק המסורתי שבה. בעיסא קיימים מרבית בתי הספר הפרטיים שבבחריין כגון בית הספר ההודי, בית הספר ההודי החדש, בית הספר לתרבות פקיסטן, בית הספר הפקיסטני לאורדו, בית ספר "הלב הקדוש", בית הספר הלאומי "אבּן קאולדון", בית הספר באינאן בחריין, בית הספר הבינלאומי "נאסים", בית הספר של "סנט כריסטופר", מרוכזים באזור קטן הכולל גם את קמפוס עיסא של אוניברסיטת בחריין. בעיר נמצא גם בית הספר הלאומי ללימודי נהיגה, הנהלת משרד התעבורה ומשרדים ממשלתיים נוספים כמו משרד החינוך ומשרד המידע, הכולל את רשות השידור הבחריינית לטלוויזיה ולרדיו.

מלבד השוק, האתר הבולט בעיסא הוא אצטדיון הכדורגל הבינלאומי של בחריין. בית הספר הפוליטכני החדש של בחריין נפתח באתר בו שכנה בעבר אוניברסיטת בחריין.

## קישורים חיצוניים

## הערות שוליים

קטגוריה:בחריין: ערים
אנגלה ויסר

**אנגלה ויסר** (בהולנדית: **Angela Visser**, בתרגום חופשי לעברית: אנחלה פיסר; נולדה ב-18 באוקטובר 1966) היא שחקנית ודוגמנית הולנדית, מיס תבל לשנת 1989.

## ביוגרפיה
ב-1988 זכתה ויסר בתואר "מלכת היופי של הולנד" ובאותה שנה ייצגה את מדינתה בתחרות מיס עולם, אך לא הגיעה לשלב הגמר. בשנה לאחר מכן בתחרות מיס תבל שנערכה במקסיקו היא זכתה במקום הראשון. 

לאחר זכייתה היא שמשה כמנחה משנית בתחרות מיס תבל בין השנים 1991-1994.

לאחר מכן שיחקה בתפקידי משנה במספר סרטים ובהם "המרגל מת מצחוק", והשתתפה בתפקידי אורח בכמה סדרות טלוויזיה, בהן "חברים", "משמר המפרץ" ו"בוורלי הילס 90210".

מ-1997 ועד 1999 שיחקה בקומדיית הנעורים "USA High" העוסקת במתבגרים הלומדים בפנימייה אמריקאית בפריז.

## חיים אישיים
ויסר נשואה ואם לבת.

## קישורים חיצוניים

קטגוריה:שחקניות קולנוע וטלוויזיה הולנדיות
קטגוריה:דוגמניות הולנדיות
קטגוריה:זוכות מיס הולנד
קטגוריה:זוכות מיס תבל
קטגוריה:משתתפות בתחרות מיס תבל 1989
קטגוריה:משתתפות בתחרות מיס עולם
קטגוריה:הולנדיות שנולדו ב-1966
קטגוריה:הולנדים שנולדו ב-1966
סיתרה

**סיתְרה** (בערבית: **سترة**) היא עיר הממוקמת על אי הנושא שם זהה במדינת בחריין, מזרחית לאי בחריין אשר במפרץ הפרסי, ושייכת ל"מחוז הבירה" במדינה.

רוב תושבי העיר גרים בשבעת הכפרים המרכיבים אותה, והם מוסלמים שיעיים. בסיתרה קיים מיעוט דרום אסייתי. האוכלוסייה המוסלמית סונית שהייתה בסיתרה נעלמה בתחילת שנות 1920, כשרובם מתו מאבעבועות שחורות וחלקם היגרו חזרה לבית מולדתם.

## גאוגרפיה וכלכלה
בעבר, האי היה מכוסה במטעי דקל אשר הושקו ממספר מעיינות מים מתוקים. הכלכלה של האי הייתה מבוססת על חקלאות ודיג. כל אלה כמעט ונעלמו כליל בגלל פיתוח תעשייתי. בסוף שנות ה-2000, החלק הצפוני של האי הפך לאזור תעשייה, שבחלקו חנויות רהיטים ואולמות תצוגה של כלי רכב.

סיתרה היא גם התחנה הסופית של צינור הגז הטבעי דהראן-סיתרה, שמחבר בין סיתרה לדהראן בערב הסעודית ואורכו 42 קילומטר. גשר סיתרה מחבר את צפון האי לנבי-סאלח ולאום אל חוסאם (מנאמה) אשר באי בחריין.

בעיר קיים מועדון בשם מועדון סיתרה אשר מהווה מוקד תרבות וספורט. כמו כן, בסיתרה קיימים בתי ספר רבים כגון בית הספר הבינלאומי "אל נור" ובית הספר ההודי בבחריין.

## היסטוריה
סיתרה היה גם שמה של רשות מקומית בבחריין לפני שהמדינה אורגנה מחדש כאוסף מחוזות. הרשות הייתה מורכבת מהאי סיתרה ומשלושה כפרים קרובים אליו באי המרכזי של בחריין.

באזור שכוסה על ידי הרשות המקומית הופק כל הנפט של בחריין. היה זה גם מרכז היצוא של כל הדלקים בצפון-מזרח ערב הסעודית.

## גלריית תמונות

File:BapcoTanks-SitraBahrain.jpg|מחצבי נפט ושמן של חברת "בפקו בחריין" בשטחה המוניציפלי של סיתרה
File:Sitra Wharf, 1940.jpg|רציף ימי מספר 4 בסיתרה, 1940
File:Bahrain-Sitrah.png|מפה של בחריין בה מודגשת סיתרה
File:Sitra_cemetery_-_Flickr_-_Al_Jazeera_English.jpg|בית הקברות בסיתרה
File:Women taking part in a pro-democracy sit in in Sitra.jpg|נשים מפגינות למען דמוקרטיה בעיר


## קישורים חיצוניים

* 
קטגוריה:בחריין: איים
קטגוריה:בחריין: ערים
רמדאן סובחי

**רמדאן סובחי** (בערבית: **رمضان صبحي**, בתעתיק מדויק: **רמצ'אן צבחי**; נולד ב-14 במאי 1997 בקהיר שבמצרים) הוא כדורגלן מצרי המשחק בעמדת הקשר ההתקפי בקבוצת פירמידס ובנבחרת מצרים. בשל תצוגותיו המעולות מומחי כדורגל השוו אותו למוחמד אבו תריכה, כוכב העבר של נבחרת מצרים.

## קריירת מועדונים
### אל-אהלי
סובחי נולד בקהיר שבמצרים וגדל במחלקת הנוער של אל-אהלי. ב-6 בפברואר 2014 ערך סובחי את הופעת הבכורה שלו בקבוצה הבוגרת במסגרת ליגת העל המצרית במשחק נגד גאזל אל-מחאלה, כשעלה מהספסל במחצית השנייה. ב-16 ביוני 2014 הבקיע סובחי את שער הבכורה שלו בקבוצה בניצחון 0–3 נגד מיסר אל-מקאסה. בעונתו הראשונה בקבוצה הבוגרת זכה באליפות מצרים, ובהמשך זכה בגביע הקונפדרציה האפריקאי ופעמיים בסופר קאפ המצרי.

### סטוק סיטי
ב-25 ביולי 2016 חתם סובחי בסטוק סיטי מהפרמייר ליג תמורת 6 מיליון פאונד. ב-20 באוגוסט ערך סובחי את הופעת הבכורה שלו במועדון, כשהחליף את מרקו ארנאוטוביץ' בדקה ה-88 בהפסד 1–4 למנצ'סטר סיטי במסגרת המחזור השני בליגה.

### האדרספילד טאון
בעקבות ירידת הליגה של סטוק בסיום עונת 2017/2018, חתם סובחי בהאדרספילד טאון על חוזה ל-3 שנים, תמורת סכום העברה של 5.7 מיליון לירות שטרלינג.

## קריירה בינלאומית
ב-14 ביוני 2015 ערך סובחי את הופעת הבכורה שלו בנבחרת מצרים, במשחק נגד נבחרת טנזניה במסגרת הסיבוב הראשון של מוקדמות גביע אפריקה לאומות 2017, כשהיה בן 17 שנים, 11 חודשים ו-18 ימים, הופעה שמיקמה אותו כשחקן השני הצעיר ביותר בהיסטוריה ששיחק בנבחרת מצרים, אחרי מידו. ב-29 במרץ 2016 הבקיע סובחי את שער הבכורה שלו בנבחרת, שער בדקה ה-62 בניצחון 0–1 על נבחרת ניגריה במסגרת מוקדמות גביע אפריקה לאומות 2017. הוא הופיע במדי הנבחרת בגביע אפריקה, בו הגיעה מצרים לגמר, ובמונדיאל 2018.

## תארים
### כשחקן
;אל-אהלי
* אליפות מצרים (2): 2013/2014, 2015/2016
* הסופר קאפ המצרי (2): 2014, 2015
* גביע הקונפדרציה האפריקאי (המפעל השני בחשיבותו לקבוצות באפריקה) (1): 2014

## קישורים חיצוניים

## הערות שוליים

קטגוריה:כדורגלנים מצרים
קטגוריה:קשרי כדורגל מצרים
קטגוריה:כדורגלני אל-אהלי (קהיר)
קטגוריה:כדורגלני סטוק סיטי
קטגוריה:כדורגלני האדרספילד טאון
קטגוריה:כדורגלני נבחרת מצרים
קטגוריה:קהיר: כדורגלנים
קטגוריה:כדורגלני גביע אפריקה לאומות 2017
קטגוריה:כדורגלני מונדיאל 2018
קטגוריה:כדורגלני גביע אפריקה לאומות 2021
קטגוריה:ספורטאים זרים באנגליה
קטגוריה:כדורגלנים מצרים באולימפיאדת טוקיו (2020)
קטגוריה:מצרים שנולדו ב-1997
מגדלי שמירה בריטיים (ראש העין)

מגדל השמירה הבריטי ברחוב אבן גבירול בראש העין|שמאל|ממוזער|250px
**מגדלי השמירה הבריטיים בראש העין** הם מגדלי שמירה שבנו הבריטים בתקופת המנדט הבריטי על מנת לשמור על מחנה צבאי שהקימו. נכון ל-2015 חלק מהמבנים הבריטים עדיין קיימים בתחומי היישוב ראש העין וביניהם 5 מגדלי שמירה שהוגדרו כאתרי מורשת מטעם המועצה לשימור אתרי מורשת בישראל. חלקם שופצו ויוצבו על מנת למנוע את קריסתם.

## היסטוריה של המגדלים
בתקופת המנדט הקימו הבריטים בסיס צבאי גדול ממזרח למסילה המזרחית ולתחנת ראש העין בשם "ראס אל-עין". בסיס תחזוקה זה נתן שירותים לוגיסטיים לשאר הבסיסים הבריטים באזור. על מנת לשמור על המחנה הקימו הבריטים כ-8 מגדלי שמירה בהיקף המחנה. ב-1948, עם הכרזת סיום המנדט, נטש הצבא הבריטי את המחנה וב-1949 התיישבו במקום עולים מתימן שייסדו את ראש העין ואכלסו את המבנים הנטושים. מתוך כל המגדלים שהוקמו 5 שרדו. לגבי 4 מהם נראה שיש ניסיון לשמר אותם. המגדל החמישי נמצא בתחומי מפעל תעשייתי, אינו בר גישה ונראה שאין לגביו פעילות שימור.

## מבנה המגדלים
המגדלים מרובעים. גובהם כ-8 מטר (כבניין של 3 קומות) והם בנויים מבטון וחלקם מצופים בלבני סיליקט. המגדלים פתוחים ובראשם מבנה חצי פתוח ששימש לשומרים כשראשו כוסה בפח. ההגעה לראש המגדל נעשתה בעזרת סולמות ברזל שחלקם עדיין קיים.

## מיקום המגדלים וגלריית תמונות

 קובץ:Rosh Haayn British Guard tower - Even Gvirol street 1.jpg|המגדל ברחוב אבן גבירול 9. המגדל נוטה ולכן נתמך בקונסטרוקציית ברזל.
 קובץ:Rosh Haayn British Guard tower - Haavoda street 2.jpg|המגדל ברחוב העבודה 18 - שמר על שלוחת הרכבת שנכנסה למחנה הצבאי
 קובץ:Rosh Haayn British Guard tower - HaAzmaut street 2.jpg|המגדל בקצה רחוב העצמאות (ליד בית מס. 2). חלק מגן ציבורי.
 קובץ:Rosh Haayn British Guard tower - HaYarkon street 2.jpg|המגדל ברחוב הירקון פינת רחוב המוביל הארצי.
 קובץ:Rosh HaAyin British guard towers - Shalom Manzura street 3.jpg|המגדל ברחוב שלום מנצורה פינת רחוב המרץ.
 

## לקריאה נוספת
* א. הורביץ, **ביטוי הזהות בנוף העירוני: ראש-העין הוותיקה כמקרה דוגמה**, עבודה לצורך קבלת תואר מגיסטר באדריכלות, הטכניון, חיפה, 2006.
* ד. שמשוני, **ראש-העין ממחנה עולים למעברה משגשגת**, מאגנס, ירושלים, 2002.
* ד"ר אבי ששון, **סקר אתרים היסטוריים לשימור בראש העין**, הקרן לחקר מישור החוף, אשקלון, 2008.

## קישורים חיצוניים

* 
* ביטחון והגנה בראש-העין, באתר "בית ספר אפק"
* אתרי מורשת, באתר עיריית ראש העין
* עושים היסטוריה-חוגגים חנוכת שלטים באתרי מורשת בעיר, באתר עיריית ראש העין, אוקטובר 2013 (אורכב)

## הערות שוליים

קטגוריה:ראש העין: היסטוריה
קטגוריה:ישראל: מגדלים
קטגוריה:אתרי מורשת במחוז מרכז
קטגוריה:בסיסי הצבא הבריטי בארץ ישראל
קטגוריה:מחוז המרכז: מבנים לשימור
קטגוריה:ראש העין: מבנים
מהומות יולי 1927

**מהומות יולי 1927** היו מהומות שהחלו ב-15 ביולי 1927, בווינה, בירת הרפובליקה האוסטרית הראשונה. המהומות הגיעו לשיאן כאשר כוחות המשטרה ירו לעבר הקהל, וגרמו למותם של 84 מפגינים, ומנגד נהרגו 5 שוטרים. יותר מ-600 איש נפצעו.

## האירועים
המהומות היו כתוצאה ממחלוקת בין המפלגה הסוציאל-דמוקרטית האוסטרית וברית של גורמי ימין שכללה תעשיינים ואת הכנסייה הקתולית. כוחות חצי-צבאיים רבים הוקמו באוסטריה במהלך שנות ה-20 המוקדמות, ביניהם היו כוחות לאומיים Frontkämpfervereinigung Deutsch-Österreichs, תחת פיקודו של קולונל הרמן הילטל, וכוחות הסוציאל-דמוקרטיים הרפובליקנישר שוצבונד. התנגשויות בין שני המחנות האלה התרחשו ב-30 בינואר 1927 בבורגנלנד, התוצאה הייתה מותם של חייל משוחרר ממלחמת העולם הראשונה וילד בן 8. ביולי אותה שנה, הוגשו כתבי אישום בבית המשפט בווינה כנגד 3 מחברי הכוחות הלאומיים בגין ירי. במשפטם טענו להגנה עצמית וזוכו על ידי חבר מושבעים.

פסק הדין הוביל לשביתה כללית במטרה למוטט את הממשלה שהונהגה על ידי המפלגה הנוצרית-סוציאלית האוסטרית ובראשה הקנצלר איגנץ שיפל. הפגנות ענק החלו בבוקר ה-15 ביולי, כאשר המפגינים ניסו לפרוץ לבניין הראשי של אוניברסיטת וינה ברינגשטראסה. המפגינים תקפו וגרמו נזק לתחנת משטרה קרובה ובניין שבו שכנה מערכת עיתון, משם המשיכו לבניין הפרלמנט האוסטרי. הם נהדפו על ידי כוחות משטרה, והגיעו לכיכר שלפני בניין בית המשפט העליון. בצהריים המפגינים נכנסו לבניין וגרמו הרס רב והציתו מסמכים. תוך זמן קצר הבניין עלה באש, האש התפשטה במהירות ומכבי האש של וינה לא יכלו לסייע מכיוון שהם הותקפו על ידי מספר מפגינים. רק בשעות הבוקר המוקדמות הצליחו להשתלט על השרפה.

קנצלר אוסטריה לשעבר (ולאחר מכן מונה שוב) יוהאן שובר, היה באותו הזמן מפקד משטרת וינה. הוא הפעיל כוח רב במטרה לדכא את ההפגנות. הוא לחץ על ראש העיר הסוציאל-דמוקרטי קרל זייץ, לקרוא לצבא אוסטריה, דבר אשר זייץ דחה על הסף, וכך גם שר ההגנה מהמפלגה הנוצרית סוציאלית, קרל ווגויין. ועל כן שובר צייד את השוטרים ברובים צבאיים והכריז פומבית על פינוי בכוח, וזאת לאחר שזייץ ותאודור קרנר ניסו להרגיע את המפגינים כך שיתפזרו מרצון. המשטרה פתחה באש וכתוצאה מכך נהרגו 89 בני אדם.

## הנצחה
ממוזער|מסמכים שניצלו מהאש
אנדרטה לזכר ההרוגים הוקמה בבית הקברות המרכזי בווינה, לוח זיכרון הוצב בבניין בית המשפט העליון (ארמון הצדק) ונחשף בשנת 2007 על ידי הנשיא היינץ פישר. מספר פרטים כגון מסמכים שניצלו מהאש בשריפת בניין בית המשפט וכן מדי הכוחות השונים מוצגים במוזיאון להיסטוריה צבאית בווינה.
## קישורים חיצוניים
* 
קטגוריה:מהומות באירופה
קטגוריה:וינה: היסטוריה
קטגוריה:1927 באוסטריה
פרוחניק

**פרוחניק** (בפולנית: **Pruchnik**) היא עיירה במחוז ירוסלב שבפרובינציית פודקרפצקיה  בפולין, כ-17 ק"מ דרומית מערבית לירוסלב וכ-39 ק"מ מזרחית לז'שוב, בה התקיימה עד השואה קהילה יהודית גדולה.

## תולדות היישוב

פרוחניק נזכרת מהמאה ה-14, ועד אמצע המאה ה-15 הוענקו לה זכויות עיר. בסוף המאה ה-15 נהרסה העיירה מפשיטת הוולאכים, ובתחילת המאה ה-16 הוחרבה בידי הטטרים. באמצע המאה ה-17 נשרפה העיירה עד היסוד בידי הטרנסילבנים.

מסוף המאה ה-18 נודעה העיירה בשל סחר הסוסים שבה. בחלוקת פולין הראשונה, בשנת 1772, נכללה העיירה בתחום גליציה האוסטרית. במרחק שלושה ק"מ מהעיירה הוקם ארמון, ששרידיו קיימים עוד היום.

באפריל 2019, במהלך חגיגות יום שישי הטוב, התקיים בכפר מעין משפט שדה לבובה של יהודה איש קריות שהייתה לבושה כיהודי חרדי, במהלכו הבובה נתלתה, הובלה ברחובות העיר תוך כדי הלקאה ולבסוף הועלתה באש.

## יהודי פרוחניק
התיעוד הראשון לישיבת יהודים בעיירה הוא משנת 1563, ויישוב זה גדל לקראת סוף המאה ה-17. מאמצע המאה ה-19 התקיימה בעיירה קהילה מאורגנת, ונבנה בה בית כנסת. במהלך ולאחר מלחמת העולם הראשונה עזבו את העיירה יהודים רבים. בעיירה כיהן כאדמו"ר רבי אשר ישעיה אייכנשטיין משושלת זידיטשוב. בין רבני העיירה היה רבי ישראל שפירא, לימים הרבי מבלאז'וב.

בין מלחמות העולם נמנו בעיירה 877 יהודים, רוב תושביה. בשנות השלושים של המאה ה-20 סבלו יהודי העיירה מהתנכלויות אנטישמיות כלפיהם מצד שכניהם הפולנים והאוקראינים, שכללו קריאות לחרם על עסקיהם וניפוץ שמשות בבתי יהודים. בתקופה זו פעלו בעיירה מספר תנועות נוער ציוניות.

### בשואה
עם כיבוש העיירה בידי הגרמנים באמצע ספטמבר 1939, החלו החיילים הגרמנים לערוך פרעות ביהודיה, תוך ביצוע מעשי התעללות פומביים וחטיפות לעבודות כפייה משפילות. בהמשך, הוטלו על יהודי העיירה שני תשלומי כופר גבוהים, והוחרמו ונבזזו חנויות היהודים ביישוב, תוך חלוקת השלל בין תושבי הכפר הפולנים והאוקראינים.

בנובמבר 1939 הוציא ראש העיר האוקראיני של פרוחניק צו גירוש לכל יהודיה, ואלו הוסעו לפרבר של פשמישל. מאחר שהסובייטים לא התירו לאלו לעבור לשטחם, שהו כ-150 משפחות מהיישוב כשבועיים בשדה פתוח. משם חלקם הוסעו לקרקוב, וחלקם שבו בכוחות עצמם בפרוחניק, ומאוחר יותר הצטרפו אליהם המגורשים לקרקוב. בשובם לעיירה, מצאו היהודים כי בתיהם נבזזו, ונתפסו בחלקם בידי הפולנים והאוקראינים. כ-600 יהודי העיירה ששבו אליה נאלצו להתגורר בשכונת העוני של העיירה, בצפיפות רבה, ונצטוו לענוד סרטי זרוע. בקיץ 1940 שולחה קבוצת עובדים יהודים מהעיירה למחנה עבודה בפוסטקוב.

במהלך 1941 השתכנה בעיירה יחידה צבאית אוקראינית, אשר הרבתה בביצוע מעשי התעללות ביהודי היישוב. באוגוסט 1942 החלו הגרמנים באקציה בעיירה, בה שילחו את יהודיה למחנה המעבר בפלקיניה. שם חלק מהיהודים נרצחו במקום, והיתר שולחו בקרונות משא למחנה ההשמדה בלז'ץ. לאחר האקציה ערכו הגרמנים מצוד אחר יהודים מסתתרים בעיירה, ורצחו במקום את מי שאיתרו. לאחר הגירוש הסבו הגרמנים את בית הכנסת של פרוחניק למחסן תבואה.

מכ-900 יהודי העיירה שרדו את השואה 3 יהודים במסתור.

## קישורים חיצוניים

* 
* פרוחניק באתר מרכז מורשת יהדות פולין
* 
* 

## הערות שוליים

קטגוריה:פודקרפצקיה: יישובים
קטגוריה:גליציה
קטגוריה:שואת יהודי פולין: קהילות
קטגוריה:פודקרפצקיה: עיירות יהודיות
יונאס הקטור

**יונאס הקטור** (בגרמנית: **Jonas Hector**, נולד ב-27 במאי 1990 בזארבריקן שבגרמניה המערבית) הוא כדורגלן עבר גרמני ששיחק בעמדת המגן השמאלי.

## קריירת מועדונים
הקטור שיחק כנער במועדון הספורט של אוורסמאכר, ממנו עלה לקבוצה הבוגרת בשנת 2009. הקטור שיחק בקבוצה זו עונה אחת, שבה הופיע 34 פעמים והבקיע תשעה שערים. יכולותיו התגלו על ידי פ.צ. קלן, שהחתימה אותו על חוזה בשנת 2010. תחילה שיחק הקטור בקבוצת המילואים, ובשנת 2012 החל לתפוס מקום של קבע בקבוצה הבוגרת, והיה חלק מחוליית הגנה שכללה גם את השוער טימו הורן ואת המגן דומיניק מארו. בתום עונת 2012 ירד הקטור לליגת הבונדסליגה השנייה עם פ.צ. קלן, לאחר שהקבוצה ספגה 75 שערים באותה עונה. בעונת 2012/13 סיימה קלן במקום החמישי בבונדסליגה השנייה וכשלה לעלות בחזרה. בתום עונת 2013/14 זכה הקטור עם הקבוצה באליפות הבונדסליגה השנייה כשהקבוצה סופגת 20 שערים בלבד, והעפיל חזרה אל הבונדסליגה. בעונת 2014/15 היה הקטור חלק משמעותי בהצלחת הקבוצה, שסיימה במקום ה-12 במרחק יחסית רב מהתחתית, עם ניצחונות יוקרתיים על בורוסיה דורטמונד ועל שאלקה 04. הקטור משמש מגן שמאלי בקבוצה, ומהירותו מסייעת לו לבנות התקפות ואף לבשל ולהבקיע שערים לעיתים. בעונת 2015/16 סיימו הקטור וקלן במקום התשיעי בבונדסליגה. בעונת 2016/17 היה הקטור שותף מלא להצלחתה של הקבוצה, שסיימה במקום החמישי והשיגה כרטיס למפעל הליגה האירופית. את החצי הראשון של עונת 2017/18 החמיץ הקטור עקב פציעה, ובתקופה זו צברה קלן שש נקודות ליגה בלבד. הקטור חזר למחצית השנייה של העונה, אך לא הצליח להושיע את הקבוצה מנשירה אל הבונדסליגה השנייה. עם זאת, הודיע הקטור כי יישאר בקבוצה והאריך את חוזהו. במחזור האחרון של עונה זו, הבקיע הקטור שער בהפסד 1–4 לוולפסבורג, כשהוא מסתנן ומסתובב בין מספר שחקני הגנה ובועט לרשת. שער זה נבחר כשער העונה בבונדסליגה לעונת 2017/18.

## קריירה בינלאומית
בנובמבר 2014 זומן הקטור לראשונה לסגל נבחרת גרמניה על ידי המאמן יואכים לב, למשחק מוקדמות יורו 2016 מול נבחרת גיברלטר, בו החליף את אריק דורם, ולמשחק ידידות מול נבחרת ספרד. הקטור זומן לעוד מספר משחקים לאחר מכן, כאשר בספטמבר 2015 בישל שני שערים במשחק מוקדמות יורו 2016 מול נבחרת פולין, לתומאס מולר ומריו גצה. ב-29 במרץ 2016 הבקיע הקטור את שער הבכורה שלו במדים הלאומיים, בניצחון 1–4 על נבחרת איטליה במשחק ידידות.

הקטור זומן לסגל יורו 2016 על ידי המאמן יואכים לב, והיה בו שחקן הרכב קבוע. במשחק רבע הגמר מול נבחרת איטליה, שהוכרע בדו-קרב פנדלים, הקטור בעט את הפנדל ה-18 והאחרון במשחק, והכריע את ההתמודדות בתוצאה 6–7 לגרמניה.

הקטור היה חלק מהסגל הגרמני למונדיאל 2018, אך החמיץ את המשחק הראשון בשלב הבתים בו הפסידה גרמניה 0–1 לנבחרת מקסיקו. הקטור פתח בשני המשחקים האחרים של גרמניה, בהם ניצחה 1–2 את נבחרת שוודיה והפסידה 0–2 לנבחרת דרום קוריאה. הקטור וגרמניה הודחו במפתיע כבר בתום שלב הבתים של המונדיאל.

## תארים
עם פ.צ. קלן:
* אליפות הבונדסליגה השנייה: 2013/14

## קישורים חיצוניים

קטגוריה:מגני כדורגל גרמנים
קטגוריה:כדורגלני פ.צ. קלן
קטגוריה:כדורגלני נבחרת גרמניה
קטגוריה:כדורגלנים גרמנים
קטגוריה:כדורגלני יורו 2016
קטגוריה:כדורגלני גביע הקונפדרציות 2017
קטגוריה:כדורגלני מונדיאל 2018
קטגוריה:גרמנים שנולדו ב-1990